CELEX: 62009TN0009
Language: hu
Date: 2009-01-15 00:00:00
Title: T-9/09. P. sz. ügy: A Közszolgálati Törvényszék F-133/06. sz., Marcuccio kontra Bizottság ügyben 2008. november 4-én hozott ítélete ellen Luigi Marcuccio által 2009. január 15-én benyújtott fellebbezés

7.3.2009   
            
            
               HU
            
            
               Az Európai Unió Hivatalos Lapja
            
            
               C 55/46
            
         A Közszolgálati Törvényszék F-133/06. sz., Marcuccio kontra Bizottság ügyben 2008. november 4-én hozott ítélete ellen Luigi Marcuccio által 2009. január 15-én benyújtott fellebbezés
   (T-9/09. P. sz. ügy)
   (2009/C 55/83)
   Az eljárás nyelve: olasz
   Felek
   
      Fellebbező: Luigi Marcuccio (Tricase, Olaszország) (képviselő: G. Cipressa ügyvéd)
   
      A másik fél az eljárásban: az Európai Közösségek Bizottsága
   A fellebbező kérelmei
   
               —
            
            
               Az Elsőfokú Bíróság mindenképpen:
               
                           (A1)
                        
                        
                           teljes egészében semmisítse meg a vitatott végzést;
                        
                     
                           (A2)
                        
                        
                           állapítsa meg, hogy az első fokon benyújtott kereset teljes mértékben elfogadható;
                        
                     
         
               —
            
            
               elsődlegesen:
               
                           (B1)
                        
                        
                           adjon helyt teljes egészükben és kivétel nélkül az elsőfokú eljárásban előadott kérelmeknek;
                        
                     
                           (B2)
                        
                        
                           kötelezze az alperest az összes költség viselésére, ideértve mind az elsőfokú eljárás, mind a jelen fellebbezés költségeit;
                        
                     
         
               —
            
            
               másodlagosan:
               
                           (B3)
                        
                        
                           utalja vissza az ügyet a Közszolgálati Törvényszék egy másik tanácsa elé, hogy az újabb döntés hozzon az ügyben.
                        
                     
         Jogalapok és fontosabb érvek
   Jelen fellebbezés a Közszolgálati Törvényszék F-133/06. sz., Marcuccio kontra Bizottság ügyben 2008. november 4-én hozott végzése ellen irányul.
   Kérelmei alátámasztására a fellebbező a következő jogalapokra hivatkozik:
   
               (a)
            
            
               az előzetes vizsgálatok teljes hiánya és a jogvita érdemére vonatkozó döntés hiánya, mivel a megtámadott végzés nem nyilatkozott arról az állításról, hogy a Közszolgálati Törvényszék előtt vitatott határozat jogilag nem létezik.
            
         
               (b)
            
            
               a megtámadott végzés indokolásának teljes hiánya annyiban, amennyiben elfogadhatatlannak nyilvánítja a fellebbező azon kérelmét, hogy „helyezzék vissza vagyontárgyai birtokába”, „a megtámadott határozatot semmisítsék meg” és „fizessenek kártérítést”, amennyiben a fellebbezőt kötelezi a költségek viselésére, valamint elferdíti és helytelenül mutatja be a tényeket; az előzetes vizsgálat lefolytatásának teljes hiánya, a megtámadott végzés zavaros és értelmetlen, továbbá helytelenül értelmezi és alkalmazza a közösségi jogot és az ítélkezési gyakorlatot.
            
         
               (c)
            
            
               eljárási hiba, ugyanis figyelmen kívül hagyták azt a követelményt, hogy ne vegyék tekintetbe a védelem érvelését, mivel azt késedelmesen terjesztették elő, sértve a fellebbező érdekeit.
            
         
               (d)
            
            
               a tisztességes eljáráshoz való jog megsértése.